ועדת החינוך, התרבות והספורט, כנסת 18, פרוטוקול מספר 38, 2009-07-01 10:00

זבולון אורלב: שלום לכולם, אני מתכבד לפתוח את ישיבת הוועדה.

זבולון אורלב: שביקש חבר הכנסת גנאים בסוגיה של ההיערכות ליציאה של חופשת הקיץ.

זבולון אורלב: אני אבקש את סליחתך אם תוך כדי הישיבה נצטרך לעשות הפסקה להצבעה, כי יש משא ומתן.

מסעוד גנאים: אני מקווה שהוא יצליח.

זבולון אורלב: אנחנו בטוח נצביע יחד, כי י כבר אמרתי שבענייני חינוך כולנו קואליציה.

מסעוד גנאים: נכון.

מסעוד גנאים: חזית אחת.

זבולון אורלב: וכך נהגנו גם בכל חוקי ההסדרים, אז גם בחוק הזה נצביע יחד.

זבולון אורלב: הסוגיה שלנו היא כאמור – יציאת תלמידים לחופש הגדול.

זבולון אורלב: כידוע, לפני 11 יום יצאו תלמידי התלמידים של החינוך העל יסודי, חטיבות הביניים והחטיבה העליונה לחופש, והיום הוא היום הראשון של החופש הגדול של גני הילדים והחינוך היסודי.

זבולון אורלב: החופשה, מצד אחד, מהווה הזדמנות לתלמידים ולמורים להינפש, להתאוורר, להירגע ולצבור כוחות, וגם, מצד שני – להשלים לימודים דרושים, ומאידך גיסא החופשה הגדולה כמובן טומנת בחובה גם סכנות לתלמידים בכך שהם פועלים ללא מסגרת וללא מסגרת וללא השגחה.

זבולון אורלב: טיפלנו בנושא אחד, בסוגיית הקייטנות.

זבולון אורלב: אגב, גם הוועדה לביקורת המדינה טיפלה בסוגיה הזו, אתמול, בישיבתה, וביקש חבר הכנסת גנאים להקדיש שעה לדיון הזה.

זבולון אורלב: אבקש ממנו לפתוח את הדיון.

מסעוד גנאים: תודה, אדוני היושב ראש.

מסעוד גנאים: בתחילה אני מברך את האורחים – מועצת התלמידים וכל האורחים הנכבדים.

זבולון אורלב: הם מוזמנים להצטרף לשבת ליד השולחן.

מסעוד גנאים: הייתי רוצה שהדיון הזה ייערך לפני החופש.

מסעוד גנאים: אני חושב שלקיים דיון בנושא החופש הגדול, אינו פחות חשוב מקיום דיון על התחלת שנת הלימודים, משום שאינני חושב שקו האחריות שלנו כרשויות, כאחראים, מסתיים על קו הזמן של ה – 30 ביוני.

מסעוד גנאים: אנחנו יודעים שכאשר מחנכים את התלמידים – בעצם אנחנו מחנכים את האדם, שהוא גם אדם אם הוא במסגרת בית הספר, וגם מחוצה לה.

מסעוד גנאים: הסכנה, או הדבר החמור, שכל המחקרים מראים על כך שבחודשים יולי ואוגוסט, שני חודשי חופשת הקיץ, אחוז הפגיעה של בני הנוער הוא אחוז גדול מאד.

מסעוד גנאים: אין לי סטטיסטיקות או מחקרים עדכניים על השנה, אבל בשנים שעברו, נדמה לי שמדינת ישראל היתה מהראשונות בעולם בנושא הפגיעה בבני הנוער מכל הסוגים.

מסעוד גנאים: אני חושב שהחופש הגדול הוא שטח גדול מאד.

מסעוד גנאים: אם לא נארגן אותו, לא נסדר אותו, לא ניתן אופציות לנוער איך לפעול, כדי לנצל אותו בצורה הבטוחה ביותר – משום שאנחנו רוצים שהתלמידים יהיו בטוחים, שלא ינזקו, שלא ייפגעו.

מסעוד גנאים: ולצערי הרב בחדשות שומעים – לפני יומיים וגם אתמול, על טביעה, על פגיעות שונות בבני אדם שגם גובים קורבנות מקרב בני הנוער.

מסעוד גנאים: יש אימרה אצלנו ואולי במסורת היהודית יש משהו דומה – אומרים אצלנו, במסורת המוסלמית: נפשך – אם לא תעסיק אותה בטוב, היא תעסיק אותך ברע.

זבולון אורלב: כמובן שיש תשובה בפרקי אבות – שהשעמום מביא לידי בטלה והבטלה – לידי חטא.

מסעוד גנאים: ההורים – בשבילם החופש הגדול הוא סיוט גדול משום שהם לא יודעים איפה הילדים שלהם צריכים לבלות, מה הם יעשו אתם.

מסעוד גנאים: אני חושב שחשוב לנו, כאחראים, כשלטונות, רשויות – לארגן את זמנם.

מסעוד גנאים: אני יודע שבני הנוער והתלמידים – ואני חייב תמיד להזכיר שאינ מורה לשעבר ויודע מה זה תלמידים שרוצים להשתחרר ממסגרת בית הספר, אני לא אומר שאנחנו צריכים לדאוג להם בחופש למסגרת שהיא כמו בית הספר.

מסעוד גנאים: הילדים רוצים להשתחרר, אבל באותו זמן – שטח הזמן של החופש הגדול לא צריך להיות שטח הפקר שמותר בו הכל, שבני הנוער לא יידעו מה לעשות.

מסעוד גנאים: עלינו, אני חושב, לארגן להם פעילויות ותוכניות כדי שינצלו את החופש הגדול לדברים שהם טובים, דברים שהם לא מזיקים אלא מועילים להם.

מסעוד גנאים: אני חושב שהאדם, גם אם הוא לא במסגרת בית הספר, הוא מתחנך, במובן הרחב של החינוך.

מסעוד גנאים: כמות התלמידים היוצאת היא כמות גדולה מאד – כמיליון ו-800 אלף, לפי הסטטיסטיקות, וזה גורם לנו לעשות כל מה שאפשר כדי שהחופש הזה יהיה חופש בטוח לבני הנוער, אם זה בקייטנות, ובכל הדברים -כדי שיעברו את החופש בשלום ובצורה בטוחה.

מסעוד גנאים: תודה.

זבולון אורלב: תודה.

זבולון אורלב: צריך גם להזכיר שמעבר לפעילות של הקייטנות שהזכרתי בראשית הדברים, יש, כמובן, פעילות ענפה של כל תנועות הנוער, לסוגיהן, שמקיימות מחנות קיץ, טיולים, סמינריונים למדריכים, וכן כמובן את הפעילויות הלא פורמליות שמארגנות הרשויות המקומיות והמתנ"סים.

עלי הייכל: ראשית כל – אני מפקח חינוך חברתי קהילתי נוער וקהילה, במגזר הערבי.

עלי הייכל: אני גם רכז הקייטנות והמחנות במגזר הערבי, השנה, זו השנה הראשונה.

עלי הייכל: אני רוצה להגיד שאנחנו, במנהל החברתי של המגזר הערבי מנסים לתת מענה לכל פעילויות הקיץ שמתקיימות במגזר הערבי.

עלי הייכל: אנחנו, במשרד החינוך, עושים השתלמויות לבעלי התפקידים בקייטנות, עשינו 3 ימי היערכות, השתלמויות, וגם עשינו 3 ימים של מנהלי ורכזים ומדריכים ראשיים של מחנות יער.

עלי הייכל: אלה מחנות עם לינה.

עלי הייכל: אנחנו בעיצומו של הליך הקייטנות.

עלי הייכל: הדבר הראשון שמאד חשוב לנו, כמו שאמר חבר הכנסת מסעוד גנאים - הבטיחות של התלמידים.

עלי הייכל: אנחנו עושים הכל כדי לפקח על הקייטנות והמחנות המאושרים על ידינו.

עלי הייכל: אנחנו מגיעים כמעט פעמיים לכל קייטנה – לכל מחנה, מנסים לפקח בצורה הטובה ביותר כדי לא להגיע, חס וחלילה, למקרים טרגיים.

עלי הייכל: אני רוצה לומר שבשנה שעברה היו לנו 117 קייטנות ומחנות יער.

עלי הייכל: זאת אומרת – אלה ששייכים גם לרשויות המקומיות ואלה ששייכים לתנועת הנוער.

עלי הייכל: במגזר הערבי יש לנו את תנועת הנוער העובד והלומד ויש לנו גם את הצופים – הם עושים גם מחנות יער וגם קייטנות.

עלי הייכל: מספר התלמידים שהשתתפו באופן רשמי – 19,747 תלמידים שהשתתפו בשנה שעברה במחנות יער וקייטנות.

עלי הייכל: השנה אני מקווה שגם נעלה, שהתלמידים יבואו יותר, ויהיו יותר קייטנות במגזר הערבי.

עלי הייכל: כדאי לציין שגם אנחנו, משרד החינוך, מנהל חברה ונוער – אנחנו עושים סמינרי מנהיגות, אם זה מנהיגות יהודית או מנהיגות ייצוגית – מועצות תלמידים בית ספריות.

עלי הייכל: גם למגזר הערבי יש מועצת תלמידים ונוער מחוזית שיש נציגים בה במועצת תלמידים ונוער ארצית.

עלי הייכל: היום מתקיימים סמינרי מש"צים - מדריכי של"ח צעירים – תלמידים בחטיבות ביניים שמקיימים את תוכנית של"ח.

עלי הייכל: אתמול התחיל סמינר של 10 ימים ואנחנו גם מקיימים סמינר של מד"צים.

עלי הייכל: ביום שישי מתחיל הסמינר של צופי בתי הספר הערבים.

עלי הייכל: ואנחנו, עוד פעם - אני רוצה להדגיש – מאד חשוב לנו, כאנשי משרד החינוך, כעובדי מדינה, שבטיחות התלמידים היא במקום הראשון וגם ניצול שעות הפנאי, שהתלמידים לא יתבטלו ולא יעשו דברים שהם לא ראויים.

עלי הייכל: אנחנו רוצים שכמה שיותר תלמידים וכמה שיותר בני נוער ישתתפו במפעלי הקיץ – אם זה בקייטנות, אם זה במחנות יער.

עלי הייכל: השנה כבר אישרנו 76 קייטנות ומחנות יער ועוד היד נטויה.

עלי הייכל: אני מניח שנגיע למכסה שאנחנו מגיעים בדרך כלל – בסביבות 120, והשנה אני מאמין שנגיע לכ- 140 קייטנות ומחנות יער.

עלי הייכל: דבר אחרון שאני רוצה להגיד – כאשר אני אומר מגזר ערבי – זה לא כולל את הדרוזים והבדואים כי למגזר הבדואי והדרוזי יש את המפקחים שלו שהם שייכים למחוזות- מחוז דרום ומחוז צפון.

זבולון אורלב: תודה.

זבולון אורלב: יהודה סקר, נציג ההורים.

יהודה סקר: שלום לכולם, תודה ליושב ראש.

יהודה סקר: אני אב ל – 5 ילדים, 3 מהם בוגרים.

יהודה סקר: אני מנוסה בדברים האלה של אירגון קייטנות.

יהודה סקר: שימשתי 5 שנים אב שבט של 1,500 חניכים בבאר שבע, בזמנו, והיום שני ילדי הצעירים בתנועת "עזרא", שניהם מדריכים כבר.

יהודה סקר: אני מצטרף לכל הדברים שאמר חבר הכנסת גנאים וקודמי, המפקח.

יהודה סקר: אני מדבר על ירושלים.

יהודה סקר: נודע לי מפי הורים ששולחים את הילדים לקייטנות – בירושלים, למעלה מ- 80% מהקייטנות אין להן אישור.

יהודה סקר: הקייטנות נפתחות היום.

יהודה סקר: איך זה קרה?

יהודה סקר: אין לי הסבר.

יהודה סקר: אני רוצה לפרט.

יהודה סקר: הבוקר קיבלתי מייל שראש אגף התנועה – מלמדים את הילדים זה"ב.

יהודה סקר: אשתי היא המפקחת של הנושא בירושלים וניתנה הוראה על ידי ניצב בן חמו לא לשלוח שוטרות להדרכה בנושא זהירות בדרכים בקייטנות.

יהודה סקר: אינני יודע מה הסיבה, אך זו עובדה.

יהודה סקר: כל שנה מזה שנים הם עוברים הדרכה, שלא יפרקו עול ושידעו להתנהג כמו בכל השנה גם החופש.

יהודה סקר: זה בעצם מה שהיה לי להגיד.

יהודה סקר: זה נראה לי מאד חמור שקייטנה קיבלה אישור ובעצם לא עמדה בכל התנאים.

זבולון אורלב: נמצאים אתנו בני נוער מ "קו הזינוק".

אפרת לוי: אני מדימונה.

אפרת לוי: אנחנו נמצאים בפרויקט שנקרא "קו הזינוק", שהוא פרויקט שנמשך 10 שנים.

אפרת לוי: מתקבלים אחרי מיון קפדני לתכנית שמתחילה מכיתה י' דרך התיכון והאקדמיה – מלווים אותנו במטרה לעודד נוער שיש לו פוטנציאל מנהיגותי לממש את עצמו.

אפרת לוי: אני אומר כמה מילים על עצמי – באמת, כאשר מגיע החופש כולם רוצים להשתחרר, אבל באיזה שלב נמאס- כמה אפשר כבר לשבת בבית?

אפרת לוי: כמה אפשר לצאת לאותם המקומות?

אפרת לוי: גם בדימונה או במקומות אחרים, כבר אין כל כך מה לעשות.

אפרת לוי: זה נשמע לי מאד מבורך לארגן את החופש כמו שחבר הכנסת אמר.

אפרת לוי: אני רק רוצה להעלות שתי בעיות.

אפרת לוי: הבעיה הראשונה היא כלכלית.

אפרת לוי: הרבה בני נוער בדימונה לא נכנסים לקייטנות כאלה ואחרות בגלל בעיה תקציבית.

אפרת לוי: וגם – שקייטנות רבות ופעילויות רבות של כל מיני גופי נוער שונים לא מדברות לכל בני הנוער.

אפרת לוי: צריך למצוא משהו שיתאים לבני הנוער.

זבולון אורלב: כמו מה?

אפרת לוי: למשל – אם יש פעילות של הצופים, אז חברים ששייכים לקבוצה הזו, משתתפים בה,או של הנוער העובד, או של המתנ"ס.

אפרת לוי: צריך למצוא משהו שיתאים לכל הגילאים.

אפרת לוי: למשל – גם אם יש הופעה של להקה מסוימת, לא כולם אוהבים אותה.

אפרת לוי: אי אפשר למצוא משהו שיתאים לכל בני הנוער, אבל צריך לפחות לנסות לערבב כל מיני נושאים.

זבולון אורלב: מה את עושה בחופש?

אפרת לוי: עכשיו אני ב "קו הזינוק".

זבולון אורלב: עד מתי?

אפרת לוי: בחודש הבא אני מתחילה שנת שירות, גם ב "קו הזינוק".

אפרת לוי: אתמול סיימתי 5 יחידות ביולוגיה, סיימתי ללמוד.

זבולון אורלב: מה עושים בשנת שירות ב "קו הזינוק"?

אפרת לוי: זו השנה הראשונה.

אפרת לוי: אנחנו החלוצים.

זבולון אורלב: זה שירות לאומי?

אפרת לוי: לא.

אפרת לוי: זו שנת שירות.

אפרת לוי: אנחנו דוחים את השירות בצבא.

זבולון אורלב: יפה מאד.

זבולון אורלב: עוד מישהו מקו הזינוק?

חביב כהן: אני מכיתה י' בבאר שבע.

זבולון אורלב: עשית בחינות בגרות השנה?

חביב כהן: כן.

חביב כהן: 8: פיזיקה, מחשבים - -

זבולון אורלב: מה אתה עושה בקיץ?

חביב כהן: בקיץ בדרך כלל – חוץ מקו הזינוק, כשיש סמינרים – אני מתבטל, כמו שהעליתם פה.

חביב כהן: אחד הפתרונות שאפשר להציע זה להגדיל את כמות הפרויקטים וגם את ההכרה שלהם.

חביב כהן: כי יכול להיות שיהיו פרויקטים, אבל אם אנשים לא יכירו בחשיבות של זה, זה לא ישנה כלום.

חביב כהן: כמה שיהיו יותר פרויקטים – ההורים עצמם יכניסו את הילדים שלהם וגם הם ירצו להיכנס.

חביב כהן: לפני שהייתי ב "קו הזינוק" לא הכרתי את הפרויקטים והסמינרים, אבל מרגע שנכנסתי, זה מאד עניין אותי

זבולון אורלב: מה ההצעה שלך לבני נוער להימנע מכניסה לסכנות, לפגיעות?

חביב כהו: הם צריכים מסגרת כלשהי שהם ידבקו בה במהלך החופש.

זבולון אורלב: כל הרעיון הוא לצאת ממסגרת.

חביב כהן: אבל לא מסגרת כובלת כמו בית ספר.

חביב כהן: זה יכול להיות פעמיים בשבוע, זה תלוי.

חביב כהן: אפשר כמו מסגרת שדומה לקייטנה אבל משהו שמתאים גם לגילאים יותר גדולים.

זבולון אורלב: מה מתאים לילדים יותר גדולים?

חביב כהן: באופן כללי, מה שבני נוער מחפשים זה אתגרים, דברים חדשים להתנסות בהם.

חביב כהן: אם יהיו אטרקציות, אנשים יבואו.

חביב כהן: הייתי מקים 2-3 פרויקטים, משהו שיוכל להכניס לתוכו בני נוער, הייתי לוקח מספר קבוצות מכמה גילאים ומכניס אותם למערכת, מביא אותם לכל מיני פעילויות חברתיות.

רונן שפירא: אני מהחברה למתנ"סים.

רונן שפירא: החברה למתנ"סים היא המובילה הגדולה ביותר של מפעלי הקיץ.

רונן שפירא: כ- 150 אלף ילדים מתחילים היום, ובמהלך השבוע הזה, את הקייטנות במתנ"סים השונים בארץ, כשהשנה, נושא החיסכון במים הוא נושא שמרכז את כלל הקייטנות שלנו, ופעולה סביב הנושא של גלעד שליט גם תלווה השנה את קייטנות המתנ"סים.

רונן שפירא: מעבר לפעילות הילדים, ואני מתחבר למה שאתה אמרת – לפעילות נוער, שמחפשים משהו יותר מתאים מאשר קייטנה, קודם כל, בקייטנות יועסקו השנה כ-10,000 בני נוער כמדריכים בקייטנות המתנ"סים.

רונן שפירא: מעבר לכך, הפתרון שאנחנו מצאנו לבני הנוער זה "לילות לבנים".

רונן שפירא: בני נוער אוהבים יותר לישון בבקרים ולבלות בלילה.

רונן שפירא: אנחנו מחפשים להם מסגרת מאורגנת ביישובים השונים סביב פעילות הלילות הלבנים.

רונן שפירא: פעילות זו מתחילה כבר לפני החופש, בהתארגנות של בני הנוער בלומר להגיד מה הם רוצים.

רונן שפירא: דיברו כאן קודם על להקה כזו או אחרת, או פעילות כזו או אחרת – אז בני הנוער בדרך כלל שותפים לתכנון, ולילות לבנים מתקיימים מספר פעמים בשבוע בשעות הערב והלילה סביב משהו מונחה וגם מפוקח.

רונן שפירא: אז מצד אחד – אין מסגרת, מצד שני – יש מסגרת של שעות הפעילות וגם של פיקוח, גם של אנשי חינוך וגם של אנשי אבטחה.

זבולון אורלב: לא שמעתי מבני הנוער על שני נושאים – אחד, שהולכים גם לעבוד בקיץ, בכל זאת, לעזור קצת למשפחה, כי העול הולך ונעשה כבד על המשפחות, צריך לשלם יותר עכשיו לכל מיני דברים.

זבולון אורלב: דבר שני, לא שמעתי – נשאר מישהו מ "קו הזינוק" שלא דיבר?

זבולון אורלב: לא שמעתי גם על אתגרים –ללכת להתנדב, , לעזור לעמותות של צער בעלי חיים, בתי חולים.

אלון עובדיה: אני מתל אביב, סיימתי עכשיו כיתה י' בבית הספר עירוני י"ד.

אלון עובדיה: באמת העלית את זה ונושא שרציתי לדבר עליו, והוא נושא התעסוקה.

אלון עובדיה: בעצם, כשמסיימים את בית הספר אין מסגרת במהלך החופש הגדול, וכשאין מסגרת זה יכול להביא לכל מיני דברים.

אלון עובדיה: אני יודע על עצמי, כמו גם אחרים שמחפשים תעסוקה לחופש - יש מגוון גדול, אנשים יכולים לעשות כל מיני דברים, דברים שמעניינים אותם, ולא כמו קייטנות וטיולים – שזה לא מתאים לכל אחד.

אלון עובדיה: מדובר גם על משהו שיכול להיות לטווח ארוך – כמו במהלך שנת הלימודים, וגם לאורך כל החופש, לא רק שבוע או שבועיים כמו טיולים וקייטנות מסוימים.

אלון עובדיה: בעצם אני יודע שהביקוש הוא מאד גדול.

אלון עובדיה: גם אני וגם הרבה אנשים שאני מכיר מחפשים לעבוד ולא תמיד מוצאים.

אלון עובדיה: אין מספיק מקומות עבודה.

זבולון אורלב: אתה, אישית- חיפשת מקום עבודה?

אלון עובדיה: כן, עדיין.

זבולון אורלב: מה אתה עושה כדי למצוא?

אלון עובדיה: מתעניין אצל חברים שכן עובדים, אני שואל במקומות.

זבולון אורלב: אין אתר אינטרנט שבו אפשר לחפש מקומות עבודה?

קריאות: יש.

קריאות: לא עדכני.

אלון עובדיה: אז גם – אם יהיו עוד מקומות תעסוקה זה גם דבר שיכול להיות מאד חיובי, אם זה נעשה בתנאים מסוימים שהם גם לפי החוק, כמובן.

אלון עובדיה: עוד דבר שרציתי להגיד, בקשר לסכנות.

אלון עובדיה: במהלך השנה כמו גם בשנים הקודמות מעבירים לנו הרצאות בבית הספר וערבים מיוחדים בנושא סכנות של סמים ושתיה, וגם דברים כאלה במהלך השנה יכולים לעזור ולהעלות את המודעות בקרב בני הנוער.

אנסטסיה שנקר: אני מאשקלון.

אנסטסיה שנקר: אני עושה בגרות של 5 יחידות במדעי הרוח, ו -5 יחידות במדעי החברה.

אנסטסיה שנקר: החופש אני מתנדבת, בלי קשר לחופש – במד"א ובבית אבות, ואני עושה גם ימי אימוץ של SOS באשקלון.

אנסטסיה שנקר: לדעתי, הנושא של עבודה הוא מאד חשוב.

אנסטסיה שנקר: כיום, בגילאים שלנו, 16-18, לא כולם מאד שמחים ללכת למחנות קיץ ולישון בשטח שבועיים, כשאנחנו יכולים לעבוד.

אנסטסיה שנקר: הבעיה היא שאין לנו את ההזדמנות לעבוד.

אנסטסיה שנקר: בתל אביב יש יותר מקומות עבודה.

אנסטסיה שנקר: מקבלים אנשים מגיל 16 ומעלה.

אנסטסיה שנקר: בשאר המקומות – פחות.

אנסטסיה שנקר: קשה למצוא עבודה.

אנסטסיה שנקר: אפילו ב "מקדונלדס" – שמקבלים בגוש דן מגיל 16 ומעלה, מקבל אצלנו מגיל 18 ומעלה.

אנסטסיה שנקר: עבודה מכניסה אנשים למסגרת.

אנסטסיה שנקר: בני נוער עובדים לא לשם מטרה של קניות אלא למען מטרות גדולות יותר, למען משהו שהוא יותר גדול מחולצה.

אנסטסיה שנקר: עבודה מכניסה למסגרת, מסגרת זה מ – 8 עד 4.

אנסטסיה שנקר: אז לא מבלים את כל הלילה בים ואז נכנסים כשמסוכן ואין מצילים.

אנסטסיה שנקר: עבודה זה נושא מאד מסיבי.

איה אליעד: אני גרה בהרצליה, ולומדת בתיכון על"ה למדעים.

איה אליעד: אני עושה בגרות של 5 יחידות בכימיה ובביולוגיה.

איה אליעד: אני לא הכי מסכימה עם מה שאומרים פה.

איה אליעד: אני חושבת שקייטנות באמת לא מתאימות לכל אחד.

איה אליעד: ילד שרוצה להסתבך- מוצא את הזמן ואת הדרך באמצע השנה, עם מסגרת או בלי מסגרת.

איה אליעד: הורים לא יכולים ולא רוצים להכריח את הילדים שלהם להיכנס למסגרת שהם לא מסכימים אתה.

איה אליעד: הקייטנות לא מתאימות לכל אחד.

איה אליעד: כשלילד יש ראש על הכתפיים הוא יודע מה לעשות עם עצמו.

איה אליעד: כשהוא עובד ביום, גם אם הוא יוצא בלילה אז למחרת יש לו מה לעשות בבוקר.

איה אליעד: הוא יידע לנצל את הזמן נכון, ואם זה לא בחופש הגדול – זה בחופש פסח, ואם לא בפסח – בסוכות.

איה אליעד: מי שרוצה להסתבך- מסתבך.

איה אליעד: זה עניין של חינוך מהבית.

איה אליעד: אני לא חושבת שקייטנות היא מסגרת שעוזרת.

איה אליעד: יש לך שנה מסגרת.

איה אליעד: למה שדווקא בחודשיים פתאום תשתנה מהקצה לקצה?

זבולון אורלב: מחנכים יגידו לך שאולי יש מקום למחשבה קצת שונה, כי בכל זאת – אדם שנמצא במסגרת חשוף פחות ללחצים ופיתויים ובכל זאת, אחת הבעיות של בני נוער היא שעדיין אין להם את כל היכולות להתמודד עם קשיים ועם בעיות כי הם עדיין לא השלימו את תהליך ההתבגרות ואת צבירת ניסיון החיים.

זבולון אורלב: ולכן ככל שתלמיד הוא צעיר יותר הוא צריך שיהיו עליו פחות סיכונים ופחות חשיפה לפרצות מכל סוג שהוא.

זבולון אורלב: לכן הסוגיה של מה המסגרות לבני נוער בחופשת הקיץ היא שאלה מאד חשובה.

זבולון אורלב: למבוגר יכולים להגיד- רכשת כבר את ניסיון החיים, סיימת את התהליך החינוכי, ואז אפשר להגיד לו להתמודד לבד.

זבולון אורלב: לבני נוער זה קצת יותר מסובך.

זבולון אורלב: מה את, אישית, עושה בקיץ?

איה אליעד: אני עובדת.

איה אליעד: גם בקיץ הקודם.

איה אליעד: מילצרתי.

זבולון אורלב: ולא מקפחים אותך בשכר?

איה אליעד: לא.

עינת שוסטרמן: אני לומדת במקיף א' בבאר שבע.

עינת שוסטרמן: אם זה חשוב – המקצועות המוגברים שלי הם פיזיקה וכימיה.

עינת שוסטרמן: רציתי להוסיף לעניין של ההתנדבות – אני, אישית, מדריכה ילדים בכיתות ו'.

עינת שוסטרמן: אני חושבת שבקיץ באמת יש לנו הרבה זמן ואין לנו מסגרת מסודרת.

זבולון אורלב: אז את תומכת בקיצור החופשה?

עינת שוסטרמן: לא.

עינת שוסטרמן: אני תומכת בזה שבכיתה י' יש לנו א המחויבות האישית שלנו, ואני יודעת בסוף יב' יש אפשרות לקבל תעודה על התנדבות של שלוש שנים.

עינת שוסטרמן: במהלך השנה להרבה ילדים אין כל כך הרבה זמן להתנדב, אז אולי שיעשו את זה במהלך הקיץ.

עינת שוסטרמן: אפשר בנוסף, אבל בגלל שיש לנו הרבה זמן בקיץ אפשר שיתנדבו במקומות שהם מוצאים לנכון – כל אחד יש לו את המסגרת שמתאימה לו: בתי אבות, מד"א, מדריכים.

עינת שוסטרמן: אני חושבת שהם יוכלו לעשות את זה במהלך הקיץ – זה גם ממלא להם זמן והם גם יקבלו על זה שעות.

יעל היימן: אני לומדת בבאר שבע, בתיכון מקיף רגר.

זבולון אורלב: את יודעת מי היה יצחק רגר?

זבולון אורלב: הוא היה ראש עיר.

זבולון אורלב: אני זכיתי להכיר אותו היטב.

זבולון אורלב: הוא נפטר ממחלה טרם עת.

זבולון אורלב: יש גשר בכניסה לבאר שבע על שמו.

יעל היימן: גם אני רציתי לדבר על התנדבות.

יעל היימן: גם אני חיפשתי להתנדב בקיץ אבל זה ממש לא קל.

יעל היימן: זה לא רק עבודה.

יעל היימן: לדעתי, בשבועיים הראשונים של הקיץ אנשים רוצים להתפרק, אבל אחרי זה, עד כמה שזה נשמע מוזר- הם מחפשים אחריות.

יעל היימן: אנשים מחפשים משהו לעשות ולהרגיש שהם תורמים.

יעל היימן: אם זו עבודה, שהם צריכים להתייצב אליה, וגם תרומה, אותו הדבר.

יעל היימן: אז אם יציעו להם מקומות יותר נגישים להתנדב בהם, או להדריך אפילו.

יעל היימן: אנשים ממש מחפשים את זה.

זבולון אורלב: מי מהתלמידים שנמצא כאן חבר בתנועת נוער?

זבולון אורלב: תודה.

גיא געש: אני מתל אביב ואני מדריך בתנועת הצופים.

גיא געש: סיימתי את כיתה י' השנה בבית הספר עירוני ד' בתל אביב.

גיא געש: אני רואה פה שכולם מדברים על התנדבות ומציאת תעסוקה.

גיא געש: זה יפה לדבר על זה.

גיא געש: אני יודע שלעצמי אני יכול למצוא תעסוקות- סמינר "קו הזינוק" ומחנה קיץ.

גיא געש: אני יכול למצוא לעצמי תעסוקות בקיץ גם אם אני לא מתנדב או עובד.

גיא געש: מה שחשוב יותר זה להעלות את המודעות של לעבוד ולהתנדב.

גיא געש: במשך השנה יש לנו את המחויבות האישית.

גיא געש: זו מחויבות.

מסעוד גנאים: מחויבות אישית זה חלק מהלימודים בבית הספר.

גיא געש: חלק מהלימודים.

גיא געש: בקיץ זו לא חובה, זו זכות.

גיא געש: זה צריך לבוא מגורמים שיותר מעלינו, גורמים שהם מעל לתלמידים, שיעלו את המודעות לעבודה ולהתנדבות, כי בסך הכל זה יפה למצוא לנו עוד ועוד עבודות להתנדב בהם בלי שנדע עליהם בכלל, בלי שתעלה המודעות לזה.

רונית תירוש: היה לנו ניסיון בעבר לשנות את מועדי החופשות – לקצר את חופשת הקיץ וכמובן – לא לפגוע בסך ימי החופשה, אבל לחלק את זה אחרת.

רונית תירוש: יש לכם רעיון או עמדה בעניין?

זבולון אורלב: הבאים שידברו – שיתייחסו גם לשאלה הזו אם אפשר.

בראל אהרוני: אני סיימתי כיתה י' ברמת גן.

בראל אהרוני: לפני שאתייחס לשאלה של גב' תירוש רציתי לספר על פעילות פופולארית של בני נוער - קוקה קולה וילג'.

בראל אהרוני: יש את הפרסומת על הפחיות של הקולה.

בראל אהרוני: זו פעילות שאני יכול לספר לכם עליה שאין בני נוער שלא רוצים ללכת למקום הזה.

בראל אהרוני: אלפים מנסים להיכנס לזה וזה ממש קשה.

רונית תירוש: זה לא שייך למשרד החינוך.

רונית תירוש: בזמנו היה ניסיון בוינגייט לעשות משהו לעידוד הספורט, אבל זה לא זה.

רונית תירוש: כאן זה רק שמש ומוזיקה.

בראל אהרוני: זה מה שנוער רוצה.

בראל אהרוני: זה מה שאוהבים.

אירנה מיחיטריאן: אני ממקיף ה' בבאר שבע, סיימתי עכשיו כיתה י'.

אירנה מיחיטריאן: אנחנו עכשיו בסמינר.

אירנה מיחיטריאן: אתם מדברים פה על מסגרות, להכניס בני נוער למסגרות בקיץ.

אירנה מיחיטריאן: רציתי לשאול אתכם איך אתם פועלים.

אירנה מיחיטריאן: המסגרת היחידה שאנחנו יכולים לפעול בה זה עבודה או התנדבות.

אירנה מיחיטריאן: התנדבות זה למי שבוחר.

אירנה מיחיטריאן: הרוב בוחרים עבודה כי זה עוזר להם גם מבחינה כספית, ורובינו שואפים לעצמאות.

אירנה מיחיטריאן: אבל יש הרבה ניצול בתחום הזה של העבודה.

אירנה מיחיטריאן: אני אישית נתקלתי בזה הרבה, כי חיפשתי הרבה ומצאתי רציתי לשאול מה אתם עושים בעניין.

אירנה מיחיטריאן: יש אולי תשובות?

זבולון אורלב: האמת היא שבאנו היום לשמוע אתכם.

אירנה מיחיטריאן: אני רואה הרבה.

אירנה מיחיטריאן: אני ניסיתי לפעול.

אירנה מיחיטריאן: יש אגודות שמנסות לקדם את העניין.

אירנה מיחיטריאן: הרצאות שנכנסות לבית ספר ובהן מספרים על עניין הניצול, עניין שכר הוגן ושעות עבודה הוגנות, על כך שמשלמים על התנסות והתלמדות.

אירנה מיחיטריאן: ניסיתי לארגן את זה בבית הספר שלי.

אירנה מיחיטריאן: אני אראה את זה באופן מעשי יותר אם יפעלו מלמעלה.

אבירם אביטבול: אני ממקיף ז' בבאר שבע.

אבירם אביטבול: רציתי רק להגיד לגבי ההתנדבות – שהעלו הצעה לעשות את זה בחופש.

אבירם אביטבול: לדעתי זה לא כל כך נכון להכריח את הנוער להיכנס למסגרות דווקא בחופשה שלהם, כי זה לא מה שכולם רוצים.

אבירם אביטבול: אפשר באמת להעלות את המודעות לעבודה והתנדבות ולמחנות קיץ.

אבירם אביטבול: לא בטוח שנכון לעשות את זה בלהכריח.

אבירם אביטבול: רציתי להגיד עוד משהו – שאחי הקטן למשל, חיפש קייטנות לחופש וכל מה שהוא מצא זה היה קייטנות טבע וטיולים ולא ממש קייטנות בנושאים שעניינו אותו כמו למשל ספורט או מחשבים.

אבירם אביטבול: אז הצעה אחת יכולה להיות אולי להעלות את מגוון הנושאים בקייטנות, דבר שימשוך הרבה יותר תלמידים.

זבולון אורלב: רשות הדיבור לנציגת הסתדרות המורים ולאחר מכן חבר הכנסת גנאים יסכם את הדיון.

יהודית אייזנר: שמעתי בקשב רב את בני הנוער.

יהודית אייזנר: זה מחמם את הלב.

יהודית אייזנר: אין ספק שצריך לסייע להם.

יהודית אייזנר: כל נושא ההתנדבות והעבודה – מאד קשה לעשות את זה לבד, ווהם מאד חשופים לניצול, אז אנחנו מברכים על זה אם תהיה יד מכוונת.

יהודית אייזנר: בקשר לקיצור חופשת הקיץ ופריסה אחרת –זה לא צלח, והיו לזה הרבה סיבות.

יהודית אייזנר: בתי הספר בקיץ לא סגורים, ומי כמוך יודעת את זה.

יהודית אייזנר: פשוט נערכים לשנה הבאה.

יהודית אייזנר: אלה הם חודשים מאד קשים, חודשי קיץ, החום מאד כבד.

יהודית אייזנר: מכל מיני סיבות זה לא צלח.

יהודית אייזנר: אני מאחלת לבני הנוער חופשה נעימה ופעילות ענפה.

זבולון אורלב: תודה רבה.

זבולון אורלב: כאמור, הדיון הזה מתקיים בעקבות יוזמתו של חבר הכנסת מסעוד גנאים וגם ביקשתי ממנו לפתוח את הדיון.

זבולון אורלב: אני אבקש ממנו גם לסכם את הדיון.

זבולון אורלב: בתום דבריו נעשה הפסקה של דקה ואז יתחדש הדיון בנושא חוק צער בעלי חיים.

מסעוד גנאים: תודה לאדוני היושב ראש.

מסעוד גנאים: ועדת החינוך מאחלת חופשת קיץ בטוחה ומועילה לכל התלמידים ובני הנוער בישראל, וקוראת לרשויות ולמשרדים ולמוסדות השונים לסייע בארגון זמנם של התלמידים בתוכניות ובפעולות השונות כדי להעסיק אותם בפעולות מועילות.

מסעוד גנאים: הוועדה קוראת לכל בני הנוער להיזהר מהפגיעות והסכנות וקוראת למשטרה להיערך בהתאם, וגם קוראת להקל באישור הקייטנות והסדנאות השונות שיתאימו לצרכיהם של בני הנוער.

מסעוד גנאים: ועדת החינוך רואה בהיערכות לקראת חופשת הקיץ אותה החשיבות כמו להיערכות לקראת שנת הלימודים, כי האחריות שלנו, של כולנו, אינה נגמרת על קו הזמן של ה- 30 ביוני.

זבולון אורלב: אמרת להקל במשהו?

מסעוד גנאים: להקל באישור קייטנות.

מסעוד גנאים: נאמר כאן ש- 80% לא מאושרים.

זבולון אורלב: קודם כל, זה לא הנתון שאתמול הוצג לוועדה לביקורת המדינה.

זבולון אורלב: אתה מתכוון לכך שיש חוק ולא נשמור על החוק, גם מי שלא מקיים את כל חובות החוק יתנו לו רישיון להפעלת קייטנה?

זבולון אורלב: לא לזה התכוונת.

מסעוד גנאים: לא, לא לזה.

יהודית אייזמן: הפרוצדורה, ההליך – להסיר כל מחסום ביורוקרטי.

זבולון אורלב: להסדיר בהליך ראוי את האישור.

זבולון אורלב: מקובל עליך, חברת הכנסת תירוש?

זבולון אורלב: – כן.

זבולון אורלב: גם עלי מקובל, אם כך אנחנו רואים את הדברים האלה כסיכום הישיבה.

זבולון אורלב: תודה רבה, חופשה נעימה?

זבולון אורלב: אני מודה לכם, הישיבה נעולה.